An Avel
An Avel (deuet da vezañ Avel An Trec'h) a oa ur gelaouenn divyezhek krouet gant Youenn Olier, e vreur Yann Olier, ha Yann ar Gall. Embannet e voe adalek e miz Gwengolo 1945 betek miz Kerzu 1948.

An Avel 
Krouet e voe ar gelaouenn An Avel e miz Gwengolo 1945 evit kenderc'hel al labour boulc'het gant Skol Gwalarn. E-kerzh koñje Youenn Olier e oa bet diwanet mennozh ar gelaouenn, ar paper implijet a oa hini al lu c'hall.
Hervez selloù an enaouerien e tlee bezañ embannet bep pemzektez. Siwazh dezho, buan a-walc'h e voe kudennoù a bep seurt a lakaas ar gelaouenn da vezañ embannet gant mareadoù diresis. N'eus nemet 12 niverenn hag a voe embannet eus ar gazetenn An Avel.

Mennozhioù 
Lettre-circulaire du Mouvement culturel breton e oa istitl An Avel. D'ar mare-se, ar gazetenn a oa unan e bed sevenadur Breizh evel m'en diskleir ar pennad "Sevenadurezh da gentañ" embannet en niverenn 10-11, e miz Ebrel-Gouere 1946.

Ratozh pennañ An Avel a oa difenn ar brezhoneg, mammenn sevenadurezh Breizh, met disklêriet e vez anat ne c'hell ket ar stourm-se bezañ e-maez eus bed ar politikerezh : <blockquote>"Drezi e ouzomp n'eo ket ar sevenadurezh un dra peurzieub diouzh ar retderioù douarel, hogen siwazh stag mat ouzh ar bed-mañ hag e zivizoù bezañ; ent komz fraeshoc'h n'eus ket tu da ziforc'hañ a-grenn ar sevenadurezh diouzh an arboellerezh ar politikerezh ha buhez klok ar Gevredigezh [...]"<ref>An Avel – Lettre-circulaire du Mouvement culturel breton, pennad "Sevenadurezh da Gentañ", niverenn 10-11, Ebrel-Gouere 1946.</ref></blockquote>

Dres goude an Eil Brezel-bed e oa, an Emsav a oa bet riñset ha kouezhet e oa holl obererezhioù al luskad en o foull. Ret e oa chom war an dachenn sevenadurel evit tremen dreist kontrollerezh ar Stad C'hall hag a oa aketus da dalañ ouzh adsav un emsav politikel breton ha broadelour. Ouzhpenn da se, ar Vretoned a oa bet nec'het gant politikerezh an Emsav e-pad mare dalc'hidigezh Breizh gant an Alamaned, bev-buhezek e oa c'hoazh an eñvor eus an targemedoù alaman pe re ar Bezen Perrot.

 Avel An Trec'h / 1
Yann ar Gall a guitaas ar gelaouenn An Avel er bloaz 1947. Adal ar mare-se e voe divizet gant Youenn Olier kemm an anv en Avel an Trec'h.
Dieubet e oa spered Youenn Olier, an testennoù a adkaver er stumm nevez-se zo diazezet donoc'h e bed ar politikerezh.

Difennet e voe an embann adalek miz Here 1947 betek miz Meurzh 1948 gant ar Stad C'hall, a oa chalet gant danvez ar pennadoù. Eviti e oa Avel An Trec'h un adsevel eus kazetennoù broadelour Breizh e doare Breiz Atao ha L'Heure Bretonne.

 Afer Pêr-Jakez Heliaz 
E miz C'hwevrer 1947 e voe taget abadennoù skingomz Pêr-Jakez Heliaz war Radio-Quimerc’h gant Avel an Trec'h dre ar pennad « À propos de Radio » sinet gant "An Arvester" : 
An dagadenn a oa unan evit ma vefe aotreet ur brezhoneg lennegel a vije embannet war ar radio-se evel ma oa bet da vare Radio Roazhon. Adkavout a reer a-dreñv an destenn-se gerioù Roparz Hemon hag al luskad emsaverien a oa bet war e lerc'h.

Ur pennad respont d'ar gelaouenn Avel an Trec'h a voe embannet er gelaouenn Ar Falz ; er memes pennad e oa taget dre-guzh ar gelaouenn Al Liamm Tir na nòg : Al Liamm a embannas troidigezhioù diwar Edgar Allan Poe evel respont adal ar bloaz 1948.

Ar gelaouenn viziek Kroaz Breiz a gemeras perzh evit difenn abadenn "Radio Heliaz" :

 Avel An Trec'h / 2
Ur wech adembannet e oa deuet ar gelaouenn Avel an Trec'h da vezañ hini strollad Emsav Pobl Vreizh. Istitlet e voe « Kazetenn Emsav Breizh » ha Bulletin intérieur de l'Entente Populaire bretonne''.

Hervez Youenn Olier a oa mennet ar gazetenn da vont war dachenn an ober, sevel ur propaganda war-du ar Vretoned evit ma vefe sklaer dezho e oa poent kenderc'hel gant ar stourm boulc'het gant an Emsav.

E miz Kerzu 1948 e oa aet ar gelaouenn da get.

Kenlabourerien 
 Pêr Loquet
 Kevin Pederneg
 Job Kersulec

Liammoù diavaez 
 Avel an Trec'h war lec'hienn ar BNF
 Avel an Trec'h, niv. 1-10 - Levraoueg Niverel Breizhek hag Europeat

Notennoù ha daveennoù 

Kelaouennoù brezhonek
Kelaouennoù gallek
Kelaouennoù Breizh aet da get
Kelaouennoù broadelour breton